Vrystaat-plaasmoord: Man het noodboodskap gestuur | Maroela Media
Maroela Media het vroeër berig Kyle Stols (21), die voorman van Hatari Big Game Safaris, is Sondag deur 'n onbekende aantal verdagtes doodgeskiet.
Kol. Thandi Mbambo, woordvoerder van die polisie, het gesê 'n alarm op die plaas het in die vroeë oggendure afgegaan en die eienaar van die plaas het 'n SMS-boodskap van die veiligheidsmaatskappy af ontvang. "Die oorledene het ook 'n noodboodskap aan die plaaslike landelike veiligheidsgroep gestuur. Die eienaar van die plaas het onmiddellik daarna die polisie gebel," het Mbambo gesê.
Marius Müller, nasionale operasionele koördineerder van AfriForum, het aan Maroela Media gesê daar word vermoed Stols het gaan ondersoek instel nadat die alarm afgegaan het en hy is toe geskiet.
Die polisie het voorheen gesê Stols se liggaam is met 'n skietwond in sy bors aangetref. Mbambo het egter Maandagmiddag bevestig 'n nadoodse ondersoek het intussen getoon dat Stols ook 'n tweede skietwond bo sy regteroor in sy kop gehad het. Stols se vuurwapen is naby sy liggaam gevind.
"Die polisieondersoek duur steeds voort om te bepaal wat presies gebeur het, hoeveel mense by die voorval betrokke was en wat die motief vir die skietery was," het Mbambo gesê.
Here laat dit asseblief ophou.
Wat 'n pragtige jongman. Hy is veilig by ons Vader. Die aanvallers daarenteen… Gaan nie die hiernamaals haal nie!
Ek gaan die harde vrae vra.
Het die kind enige kans gestaan?
Hoeveel tyd het verloop vandat die SAPD gebel is tot dat hulle daar aangekom het?
Hoe lank het dit geneem vir enige hulp om daar op te daag?
Hoe vannig was die landelike veiligheid se reaksie gewees?
Ondersoek hierdie vrae en dan sal jy sien daar is nie tyd gewees nie.
Dit is bitter hardseer dat hierdie mooi seun met sy lewe moes betaal.
Waar is die landbou unies met hulle slim oplossings, sekerlik besig om te bepaal hoe regverdig grondonteiening is en hoe om munt daaruit te slaan.
Dis bitter seer om sulke goed te lees. Om agter die oor geskiet te word is duidelik n teken van "seker maak hys dood". My Sussie se man is ook so dood geskiet 16jr terug in n mislukte transito rooftog. Hulle het hom nie in n geveg raak geskiet nie, hulle het hom eksekusie styl dood luiters tereg gestel.